LilledExpand / CollapseÜheaastasedKaheaastasedMitmeaastasedToalilledKöögiviljadRaamatudVeini-, õlle- ja siidripärmid
#000000
Mitmeaastane moon on vähenõudlik, külmakindel ja igati kaunis lisand kiviktaimlas või lillepeenras. Taime kõrgus 60-80cm, õitseb suurte (kuni 15cm läbimõõduga), südamikust tumedate õitega mais-juunis. Soodsate tingimuste korral võib taim sügisel uuesti õitseda. Eelistab päikeselist kasvukohta ja viljakat, sügavalt haritud mulda. Ei talu liigniiskust. Kuna taimel on pikk sammasjuur, tuleb alaline kasvukoht leida juba noorele taimele – hilisemat ümberistutamist talub väga halvasti. Peale õitsemist lõika koheselt seemnekuprad koos õisikuvarrega maha – nii parandad põõsakese välimust ja säästad taime seemnete kasvatamisest. Väeta hooaja jooksul paar korda õitsvatele taimedele mõeldud väetisega. Kevadel võid kasvu ergutamiseks anda ka orgaanilisi väetisi. Suve jooksul kuivab maapealne osa peaaegu täielikult – taim ei ole välja läinud, vaid puhkab – sügisel kasvatab ta omale uue lehekodariku. Talvekatet ei vaja. Külva seemned mais otse kasvukohale. Kata seemned hästi õhukese (0,1cm) mullakihiga, suru seemned korralikult vastu mulda ja kata külvid klaasi või kilega. Seemned idanevad 20 päeva jooksul. Õitsema hakkavad taimed teisel kasvuaastal. Punased-roosad-oranžikad toonid.
#000002
‘Pakis seemneid 0,5 grammi ehk vähemalt 300 seemet.
#000003